text: হিরণ চট্টোপাধ্যায় (জন্ম: ১৯শে ডিসেম্বর, ১৯৮২)
  
  হিরণ চট্টোপাধ্যায় একজন ভারতীয় চলচ্চিত্র অভিনেতা, গায়ক, লেখক, প্রযোজক এবং রাজনীতি একজন সুদক্ষ, জনপ্রিয় ও খ্যাতিমান ভারতীয় চলচ্চিত্রাভিনেতা হিসেবে সুপরিচিত৷ হিরণ রোম্যান্টিক, কমেডি এবং অ্যাকশন— সকল প্রকার বা ধারার চলচ্চিত্রে দক্ষতার সাথে অভিনয় করেছেন। তাঁর ডাকনাম পাপাই। তাঁর স্ত্রী-র নাম অনিন্দিতা চট্টোপাধ্যায়, মেয়ের নাম নিয়াসা, এবং তাঁর একজন বোন রয়েছেন। তিনি টালিগঞ্জে পরিবার-সহ বাস করেন। হিরণ চট্টোপাধ্যায়ের জন্ম হাওড়ার উলুবেড়িয়ায়, যেখানে তিনি অস্বছলতার মধ্য দিয়ে বেড়ে উঠেছেন। শৈশবেই তিনি তাঁর পিতা-মাতাকে হারান। উলুবেড়িয়ায় তিনি ১৪ বছর পড়াশোনা করেন। তিনি পড়াশুনায়ও যথেষ্ট ভাল ছিলেন। পরে তিনি মানিকটোলা আশ্রম-এ বসবাস শুরু করেন। রবীন্দ্রভারতী বিশ্ববিদ্যালয়ে তিনি সন্ধ্যার ক্লাস করতেন এবং সে সময় দিনের বেলায় একটি জাহাজ কোম্পানিতে কর্মরত ছিলেন। এরপর তিনি রিলায়েন্স কোম্পানিতে যোগদান করে মুম্বই চলে যান। সেখানে লজিস্টিক্স, সাপ্লাই চেইন অ্যান্ড ল' ইন কাস্টমস বিষয়ে ম্যানেজমেন্ট পাশ করেন। এরপর অভিনয়ের জন্য এই চাকরি ছেড়ে দিয়ে কলকাতায় ফিরে আসেন।
  
  চলচ্চিত্র জীবন 
  তার প্রথম ছবি কোয়েল মল্লিকের বিপরীতে নবাব নন্দিনী। হারানাথ চক্রবর্তী পরিচালিত এই ছবি তাকে প্রচুর খ্যাতি এনে দেয়। টলিউডে তাকে এক জনপ্রিয় মুখে পরিণত করে এই ছবি। এরপর তিনি ভালবাসা ভালবাসা ও চিরসাথী ছবিতে অভিনয় করেন। ভালবাসা ভালবাসা ছবিটি বেশ নাম করে এবং তাকে লোক চকোলেট বয় বলে ডাকতে শুরু করেন। এরপর তার অভিনীত 'জ্যাকপট ও রিস্ক সমালোচক কর্তৃক প্রশংসিত হয়। এরপর তার অভিনীত ছবি লে হালুয়া লে ও মাচো মুস্তানা। লে হালুয়া লে বেশ জনপ্রিয় হয়।
  
   অভিনীত চলচ্চিত্র 
  
   গায়ক হিরণ 
  তিনি বিন্দাস নামে একটি ভিডিও গানের সিডি বের করেছেন। এখানে তিনি এবং তার স্ত্রী অভিনয় করেছেন এবং গান গেয়েছেন। ভিডিওটি ইতিমধ্যে ইউটিউবে মুক্তি পেয়েছে।
  
   পুরস্কার 
   নবাব নন্দিনী চলচ্চিত্রের জন্য আনন্দলোক সেরা অ্যাকশন হিরো পুরস্কার।
   ভালবাসা ভালবাসা ছবির জন্য বি.এফ.জে.এ সবচেয়ে প্রতিজ্ঞাবদ্ধ নায়ক পুরস্কার।
   মাচো মুস্তানার জন্য উত্তম কলাকার পুরস্কার ২০১২।
  
   সামাজিক কার্যকলাপ 
  
  তিনি ভয়েস অফ ওয়ার্ল্ড'' নামক একটি এন.জি.ও'র সাথে যুক্ত। তিনি এখানের একজন নিয়মিত দাতা।
  
  তথ্যসূত্র
  
  বহিঃসংযোগ 
   
  
  বিষয়শ্রেণী:১৯৮২-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:সর্বভারতীয় তৃণমূল কংগ্রেসের রাজনীতিবিদ
  বিষয়শ্রেণী:ভারতীয় অভিনেতা
  বিষয়শ্রেণী:ভারতীয় চলচ্চিত্র অভিনেতা
  বিষয়শ্রেণী:হাওড়া জেলার ব্যক্তি
  বিষয়শ্রেণী:কলকাতার অভিনেতা
title: হিরণ চট্টোপাধ্যায়